**17. RENDÉSZETI IGAZGATÁSI ALAPKÉPZÉSI SZAK**

534/2023. (XII. 5.) Korm. rendelet

**A/ A szak alapadatai**

**1. Az alapképzési szak megnevezése:**

a) magyar nyelven: rendészeti igazgatási alapképzési szak

b) angol nyelven: Law Enforcement Administration bachelor programme

**2. Az alapképzési szak szakirányai:**

a) magyar nyelven: határrendészeti szakirány

b) angol nyelven: Specialization in Border Policing

c) magyar nyelven: idegenrendészeti szakirány

d) angol nyelven: Specialization in Alien Policing

e) magyar nyelven: igazgatásrendészeti szakirány

f) angol nyelven: Specialization in Administrative Policing

g) magyar nyelven: közlekedésrendészeti szakirány

h) angol nyelven: Specialization in Traffic Policing

i) magyar nyelven: közrendvédelmi szakirány

j) angol nyelven: Specialization in Public Order

**3. Az alapképzési szakon szerezhető szakképzettség oklevélben szereplő megnevezése:**

a) magyar nyelven: rendészeti igazgatásszervező, határrendészeti szakirányon

b) angol nyelven: Law Enforcement Administration Manager Specialized in Border Policing

c) magyar nyelven: rendészeti igazgatásszervező idegenrendészeti szakirányon

d) angol nyelven: Law Enforcement Administration Manager Specialized in Alien Policing

e) magyar nyelven: rendészeti igazgatásszervező, igazgatásrendészeti szakirányon

f) angol nyelven: Law Enforcement Administration Manager Specialized in Administrative Policing

g) magyar nyelven: rendészeti igazgatásszervező, közlekedésrendészeti szakirányon

h) angol nyelven: Law Enforcement Administration Manager Specialized in Traffic Policing

i) magyar nyelven: rendészeti igazgatásszervező, közrendvédelmi szakirányon

j) angol nyelven: Law Enforcement Administration Manager Specialized in Public Order Policing

**4. Az alapképzési szak profilja:**

**4.1. képzési terület szerinti besorolása:** államtudományi képzési terület, rendészeti felsőoktatás

**4.2. a végzettségi szint besorolása:**

a) alapfokozat (baccalaureus, bachelor of arts, rövidítve: BA)

b) ISCED 2011 szerint: 655

c) Magyar Képesítési Keretrendszer/Európai Képesítési Keretrendszer szerint: 6

**4.3. a szakképzettség képzési területek egységes osztályozási rendszere szerinti tanulmányi területi besorolása ISCED-F 2013 szerint:** 1032 (861)

**4.4. a szak orientációja**: gyakorlatorientált (60–70 százalék)

**B/ A képzés szerkezeti és kimeneti jellemzői**

**5. A képzési idő félévekben:** 6 félév

**6. Az alapfokozat megszerzéséhez összegyűjtendő kreditek száma:** 180 kredit

6.1. A szakdolgozathoz vagy diplomamunka elkészítéséhez rendelt kreditek száma: 2-12 kredit

6.2. Szakmai gyakorlati képzéshez rendelt kreditek száma: 10-13 kredit

6.3. A szakirány elvégzésével összegyűjtendő kreditek minimális száma: 40 kredit

**7. Az alapképzési szak képzési célja, a szakmai kompetenciák leírása**:

**7.1. A képzés célja:** A képzés célja olyan rendészeti igazgatásszervezők képzése, akik rendvédelmi feladatokat ellátó szerveknél, a migrációs feladatkört ellátó szerveknél szakmai feladatokat ellátó beosztotti, beosztott parancsnoki feladatok ellátására alkalmasak, ismerik a rendészeti igazgatásban alkalmazott elveket, eljárásokat és eszközöket, azonosulni tudnak a szervezet elvárásaival.

**7.2. Az elsajátítandó szakmai kompetenciák**

**7.2.1. Tudás:**

- Mélységében és átfogóan ismeri a rendészeti igazgatási szakterület alapvető diszciplínáit.

Alaposan ismeri a rendészeti tevékenységhez kapcsolódó átfogó fogalmakat, összefüggéseket, szabályokat, folyamatokat és eljárásokat.

- Ismeri a rendészeti értékelő-elemző munka területeit, elveit és módszereinek alkalmazására vonatkozó alapokat.

- Mélyreható elméleti és gyakorlati ismeretekkel rendelkezik a közbiztonság és a közrend megszervezése vezetése és fenntartása terén.

- Alaposan ismeri a rendészeti vezetés és irányítás elveit, eszközeit, módszereit.

- Széleskörűen ismeri a rendészeti vezető humánigazgatási feladatait.

- Mélyrehatóan ismeri a rendészeti területen működő törzsek feladatainak végrehajtására vonatkozó előírásokat.

- Alapszinten rendelkezik a minősített időszakra vonatkozó rendészeti ismeretekkel.

- Rendészeti feladataik ellátásához szükséges mértékben tisztában van a titkos információgyűjtésre vonatkozó jogi szabályozókkal és alapos gyakorlati végrehajtási ismeretekkel bír ezen a területen.

- Magas szintű kriminalisztikai − kriminál technikai, kriminál taktikai, kriminál metodikai − ismeretekkel rendelkezik.

**7.2.2. Képesség:**

- Képes végezni, irányítani és vezetni a rendvédelmi szolgálati tevékenységet, továbbá ennek során együttműködni más hivatásrendekkel.

- Képes az alárendeltek napi tevékenységének tervezésére, szervezésére és vezetésére.

- Képes az alárendeltek kiképzésének, továbbképzésének tervezésére, szervezésére és végrehajtására.

**7.2.3. Attitűd: -**

**7.2.4. Autonómia és felelősség: -**

**7.3. Az elsajátítandó szakirányú kompetenciák:**

**7.3.1. határrendészeti szakirányon**

**7.3.1.1. Tudás:**

- Jól ismeri az Európai Unió határrendészeti információs rendszereit és az információfeldolgozás rendszerét.

- Jól ismeri a határforgalom-ellenőrzési módszereket, tudása kiterjed az okmányismeretre.

- Jól ismeri a határrendészet szolgálati járműveit, technikai eszközeit és berendezéseit, valamint azok alkalmazási lehetőségeit.

- Tudása kiterjed a határrend fenntartási ismeretekre, határrendsértésekre, rendkívüli események elhárítására vonatkozó ismeretekre.

- Jól ismeri a határrendészetet érintő idegenrendészeti európai uniós és hazai szabályozási rendszert.

- Jól ismeri az integrált határellenőrzési, határrendészeti igazgatási és más szakmai feladatok ellátásának rendjét.

**7.3.1.2. Képesség:**

- Képes a rendőrség határrendészeti szolgálati ágának a helyi és területi szerveinél szakmai munkakörök betöltésére.

- Képes az integrált határellenőrzési, határrendészeti igazgatási és más szakmai feladatok ellátására.

- Képes a migrációs helyzetből eredő konfliktusok kezelésére.

- Képes az ideiglenesen létrehozott szervezetek vezetésére.

- Képes a helyi szerveknél a határhelyzettel összefüggő speciális elemzések és értékelések végzésére, következtetések levonására.

- Képes osztály szintű szervezet munkájának vezetésére, irányítására.

**7.3.1.3. Attitűd: -**

**7.3.1.4. Autonómia és felelősség: -**

**7.3.2. idegenrendészeti szakirányon**

**7.3.2.1. Tudás:**

- Tisztában van az idegenrendészeti európai uniós és hazai szabályozási rendszerekkel.

- Ismeri a menekültügyi szabályozás dimenzióit, a magyar menedékjogi eljárás rendszerét.

- Ismeri a külföldiekre vonatkozó szabályozás történeti alkalmazás lehetőségeit.

- Tudása kiterjed a magyar állampolgársági jog és igazgatás hatósági jogalkalmazási rendszerére.

- Ismeri a külföldiekkel összefüggő hatósági és szakhatósági feladatokat ellátó szervezetek felépítését és működési rendjét.

- Tudása kiterjed a migrációval és a külföldiekkel összefüggő büntetőjogi szabályokra.

**7.3.2.2. Képesség:**

- Betölti a menekültügyi és idegenrendészeti hatóság területi és központi szerveinél kiemelt szakmai ügyintézői munkaköröket.

- Képes a menekültügyi és idegenrendészeti hatóság szakmai tevékenységét meghatározó − idegenrendészeti valamint menekültügyi − szakterületekhez kapcsolódó ismeretek gyakorlati alkalmazására.

- Rendelkezik a menekültügyi és idegenrendészeti hatóság szervezeti egységeinél beosztott vezetői feladatok ellátásához szükséges képességekkel.

- Képes közreműködni a hazai és a nemzetközi migrációs szervezetekkel a szakmai párbeszédben.

**7.3.2.3. Attitűd:**

- A külföldiek igazgatásában bekövetkező fokozottabb időszakban is fegyelmezetten és precízen végzi munkáját.

**7.3.2.4. Autonómia és felelősség:**

- Önállóan és felelősséggel vesz részt a menekültügyi és idegenrendészeti hatóságon belüli szakmai tevékenységben.

- Megfelelő önállósággal működik közre a külföldieket érintő, szervezeten kívüli együttműködésben és szakmai párbeszédben.

**7.3.3. igazgatásrendészeti szakirányon**

**7.3.3.1. Tudás:**

- Rendelkezik a szabálysértési és más rendészeti és igazgatási eljárások önálló végzésére jogosító átfogó igazgatásrendészeti ismeretekkel.

- Ismeri az egyes eljárások eredményes lefolytatását segítő nyilvántartási rendszereket és azok alkalmazását.

- Magas szinten ismeri a személy- és vagyonvédelmi, valamint egyes rendészeti feladatot ellátó személyek részére kiadható igazolványok, hatósági bizonyítványok, hatósági engedélyek kiadásának rendjét, szabályrendszerét.

- Ismeri a közigazgatási bírság kiszabásának menetét, a határozatok meghozatalának szabályait, formai-tartalmi követelményeit.

**7.3.3.2. Képesség:**

- Alkalmazza a rendőrségi ügyviteli rendszert, ezen belül a szabálysértési, valamint egyéb speciális igazgatásrendészeti modulokat.

- Részt vesz ideiglenesen létrehozott szervezetek igazgatásrendészeti feladatainak ellátásában.

- Igazgatásrendészeti vezetői funkciókat gyakorol.

**7.3.3.3. Attitűd: -**

**7.3.3.4. Autonómia és felelősség: -**

**7.3.4. közlekedésrendészeti szakirányon**

**7.3.4.1. Tudás:**

- Birtokában van a közlekedési balesetek helyszíni szemléjének és vizsgálatának lefolytatására és e tevékenységek irányítására vonatkozó ismereteknek.

- Ismeri a rendőrség közlekedésrendészeti ellenőrzési feladatainak végrehajtásához kapcsolódó eljárások jogi előírásait, taktikáit és technikáit, a rendszeresített technikai eszközöket.

- Ismeri a közlekedés körében a forgalomszervezési, forgalomtechnikai előírásokat, elveket és módszereket.

- Ismeri a forgalomirányítás szabályait, gyakorlatát, valamint a közúti forgalom szüneteltetésére, korlátozására vonatkozó szabályozásokat.

- Mélyrehatóan ismeri a baleset-megelőzés szervezetrendszerének és eszközrendszerének működését.

- Ismeri a csapatszolgálati taktikai eljárásokat.

- Alapvető ismeretekkel rendelkezik a gyülekezési jogról szóló törvény és a sportról szóló törvény hatálya alá tartozó rendezvények biztosítási feladatainak ellátására vonatkozó normákról és elvekről és az ezekre vonatkozó rendőri gyakorlatról.

**7.3.4.2. Képesség:**

- Képes a feladatvégrehajtás során a speciális közlekedésjogi, forgalomellenőrzési, -irányítási és -szervezési ismereteket alkalmazni.

- Képes a közlekedési balesetek helyszíni szemléjének és vizsgálatának lefolytatására és e tevékenységek irányítására. A rendszeresített technikai eszközök használatára.

- Képes a közlekedésrendészeti ellenőrzés megtervezésére, megszervezésére, végrehajtására, a rendszeresített technikai eszközök használatára.

- Képes az ideiglenesen létrehozott közlekedésrendészeti szervezetek és akciók vezetésére.

- Képes a rendőrség helyi szervezeteinél a közlekedés rendjével összefüggő elemző-értékelő munka végzésére, ezzel kapcsolatos elemzések, tanulmányok, beszámolók, jelentések elkészítésére.

**7.3.4.3. Attitűd: -**

**7.3.4.4. Autonómia és felelősség: -**

**7.3.5. közrendvédelmi szakirányon**

**7.3.5.1. Tudás:**

- Behatóan ismeri a beosztott állomány munkájának tervezéséhez, szervezéséhez és ellenőrzéséhez szükséges ismeretanyagot.

- Mélyrehatóan rendelkezik szolgálat tervezésére, szervezésére és ennek nyilvántartására vonatkozó ismeretekkel, ismeri az ehhez szükséges informatikai alkalmazásokat.

- Rendelkezik különleges helyzetek kezelésére vonatkozó ismeretekkel.

- Behatóan ismeri a csapatszolgálathoz kapcsolódó informatikai rendszereket.

- Tisztában van a rendőrség feladatrendszerével, a rendőri erők és eszközök alkalmazására vonatkozó normákkal és elvekkel különleges jogrend kihirdetése, valamint az arra való felkészülés időszakában.

- Mélyrehatóan ismeri a rendőrséggel együttműködő civil szervezetek közbiztonsági feladatrendszerét.

- Behatóan ismeri a rendkívüli események kezelésére, kivizsgálására vonatkozó szabályokat.

- Ismeri a rendőri intézkedésekkel szembeni panaszok, állampolgári panaszok, közérdekű bejelentések kivizsgálásának rendjét.

- Ismeri a csapatszolgálati taktikai eljárásokat.

- Ismeri a gyülekezési törvény hatálya alá tartozó rendezvények biztosítási feladatainak ellátására vonatkozó normákat és elveket, a vonatkozó bírói gyakorlatot.

- Ismeri a sportrendészeti feladatok normatív környezetét és gyakorlatát.

**7.3.5.2. Képesség:**

- Készség szinten képes a közrendvédelem általános elveinek, valamint a szakterület erőinek és eszközeinek alkalmazására.

- Képes beosztott parancsnokként a rendőri csapaterő tevékenységének szervezésére és vezetésére.

- Képes a szabálysértésekkel kapcsolatos közrendvédelmi feladatok végzésére.

- Képes rendkívüli események kezelésére és kivizsgálására.

- Képes az ideiglenesen létrehozott kötelékek, akciók vezetésére.

**7.3.5.3. Attitűd: -**

**7.3.5.4. Autonómia és felelősség: -**

**C/ A képzés további jellemzői**

**8. Az alapképzés jellemzői:**

**8.1. Idegennyelvi követelmény:** A jelentkezéshez és a felvételhez szükséges idegennyelvi követelményt a Nemzeti Közszolgálati Egyetemről, valamint a közigazgatási, rendészeti és katonai felsőoktatásról szóló [2011. évi CXXXII. törvény](https://njt.hu/jogszabaly/2011-132-00-00) felhatalmazása alapján kiadott jogszabály határozhat meg.

**8.2. A szak speciális képzésszervezési, módszertani jellemzői:**

8.2.1. Szakmai gyakorlatra vonatkozó követelmények: A kötelező szakmai gyakorlat 10 hét (400 óra). Az első 4 hét (160 óra) általános rendészeti gyakorlat, a továbbiak a szakirányhoz igazodó rendvédelmi szervnél valósulnak meg. A szakmai gyakorlat részletes követelményeit a szak tanterve határozza meg.